Ahmad Terrirudin Mohd Salleh

Tan Sri Dato' Ahmad Terrirudin bin Mohd Salleh (lahir 12 April 1968) ialah seorang peguam dan penjawat awam di Malaysia. Beliau berkhidmat sebagai Peguam Negara sejak 6 September 2023. Beliau menggantikan penyandangnya yang tamat kontrak, Tan Sri Idrus Harun. 

 Latar belakang 
Ahmad Terrirudin dilahirkan di Alor Setar, Kedah pada 12 April 1968. Beliau mendapat pendidikan di Universiti Malaya dan memperoleh Sarjana Muda Undang-Undang (LLB) pada 1992.

Beliau berkahwin dengan Puan Sri Zarina Idris dan dikurniakan empat anak iaitu dua lelaki dan dua perempuan.

 Kerjaya 
Ahmad Terrirudin memulakan perkhidmatannya sebagai pegawai undang-undang (kehakiman) di Mahkamah Tinggi Kuala Lumpur. Beliau pernah menjawat jawatan sebagai Penasihat Undang-Undang Negeri Kedah pada 2019. Sebelum itu, beliau adalah Timbalan Ketua Bahagian Guaman III, Bahagian Guaman, Jabatan Peguam Negara pada 2017.

Beliau juga pernah dilantik sebagai Pengerusi Mahkamah Perusahaan Kuala Lumpur dan Pulau Pinang pada 2008 dan 2007, dan pernah dilantik sebagai Hakim Mahkamah Sesyen Kuala Lumpur pada 2007. Beliau juga pernah menjadi pegawai khas kepada Ketua Hakim Negara, Tun Ahmad Fairuz Sheikh Abdul Halim pada 2003.

Sebelum dilantik sebagai Peguam Negara pada 6 September 2023, Ahmad Terrirudin dilantik sebagai Peguam Cara Negara pada Mac 2022. Pelantikan beliau sebagai Peguam Negara telah mengembalikan kedudukan lantikan jawatan itu dalam kalangan pegawai Jabatan Peguam Negara, selepas kali terakhir jawatan tersebut dilantik dalam kalangan pegawai kanan agensi itu adalah Abdul Gani Patail yang memegang jawatan tertinggi itu dari 2002 hingga 2015.

 Anugerah 

 30px 
 50x50px Darjah Yang Mulia Jasa Negara, Panglima Jasa Negara (PJN) – Datuk (2021)
 50px Panglima Setia Mahkota (PSM) - Tan Sri  (2024)
 30px 
 50x50px Darjah Dato' Setia Diraja Kedah (DSDK) – Dato' (2022)
 30px 
 50x50px Darjah Setia Pangkuan Negeri (DSPN) – Dato' (2021)

 Rujukan 

Kategori:Peguam Malaysia
Kategori:Orang dari Kedah
Kategori:Pegawai perkhidmatan awam Malaysia
Kategori:Alumni Universiti Malaya
Kategori:Orang dari Alor Setar